## Europos Sąjungos valstybės narės piliečio, turinčio teisę gyventi Lietuvos Respublikoje pagal UTPĮ 101 str. 1 d. 1, 2 arba 3 p., arba Lietuvos Respublikos piliečio, kuris pasinaudojo (naudojasi) laisvo judėjimo Europos Sąjungoje teise, šeimos narys, kuris yra Europos Sąjungos valstybės narės pilietis ir atvyksta kartu su juo arba pas jį (UTPĮ 101 str. 1 d. 4 p.)

* n[ustatytos formos prašymas išduoti teisės](http://www.migracija.lt/l.php?tmpl_into%5B0%5D=index&tmpl_name%5B0%5D=m_site_index178&tmpl_into%5B1%5D=middle&tmpl_id%5B1%5D=2052) laikinai gyventi Lietuvos Respublikoje pažymėjimą **Prašymas pateikiamas per Lietuvos migracijos informacinę sistemą (MIGRIS)**;
* galiojantis kelionės dokumentas (pasas arba ID kortelė);
* giminystės ryšį patvirtinantys dokumentai:
  + santuoką patvirtinantis dokumentas arba registruotos partnerystės sutartis; arba
  + dokumentas, patvirtinantis, kad esate Europos Sąjungos valstybės narės piliečio arba Lietuvos Respublikos piliečio, jo sutuoktinio ar asmens, su kuriuo sudaryta registruotos partnerystės sutartis, tiesioginis palikuonis, kuriam nesukakę 21 metai (*pvz., gimimo liudijimas*); arba
  + dokumentas, patvirtinantis, kad esate Europos Sąjungos valstybės narės piliečio arba Lietuvos Respublikos piliečio, jo sutuoktinio ar asmens, su kuriuo sudaryta registruotos partnerystės sutartis, išlaikomas giminaitis pagal tiesiąją aukštutinę liniją, ir išlaikymą patvirtinantys dokumentai (*pvz., bankinių pavedimų išrašai, paaiškinimas dėl teikto išlaikymo*); arba
  + dokumentas, patvirtinantis, kad esate Europos Sąjungos valstybės narės piliečio arba Lietuvos Respublikos piliečio sugyventinis, su kuriuo Jūs pastaruosius 3 metus palaikote nuolatinius santykius (*pvz., bendra būsto nuomos ar paskolos būstui įsigyti sutartis, vaikų gimimo liudijimai*); arba
  + dokumentas, patvirtinantis, kad Jums dėl rimtų sveikatos priežasčių būtinai reikalinga asmeninė Europos Sąjungos valstybės narės piliečio arba Lietuvos Respublikos piliečio priežiūra (*pvz., gydymo įstaigos pažyma*);
* jeigu atvykstate kartu su Lietuvos Respublikos piliečiu arba pas jį – dokumentai, patvirtinantys, kad Lietuvos Respublikos pilietis pasinaudojo (naudojasi) laisvo judėjimo Europos Sąjungoje teise\* (*pvz., darbo sutartis arba dokumentai patvirtinantys studijas, kvalifikacijos kėlimą atliktą praktiką, stažuotę, gyvenimą Europos Sąjungą*);
* už teisės laikinai gyventi Lietuvos Respublikoje pažymėjimo išdavimą privalote sumokėti valstybės rinkliavą – 8,60 Eur.

Pateikdamas prašymą galite pateikti ir sumokėtos valstybės rinkliavos mokamąjį pavedimą arba kvitą, jeigu valstybės rinkliavą už Jus sumokėjo kitas asmuo, turi būti pateikta mokamojo pavedimo išplėstinė forma, kurioje nurodyta Jūsų vardas, pavardė ir asmens kodas ar gimimo data.

Patikrinau, ar pateikti visi reikiami dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

**Pastabos:**

1.Kartu su prašymu pateikiami užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Šeiminius ryšius patvirtinantys dokumentai, banko pažyma gali būti pateikti surašyti originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos vertėjo parašu.

2. Šeiminius ryšius patvirtinantys dokumentai turi būti legalizuoti arba patvirtinti pažyma (*Apostille*) Vyriausybės nustatyta tvarka, išskyrus šeiminius ryšius patvirtinančius dokumentus, išduotus:

* Ukrainoje, Rusijoje ar Moldovoje;
* pagal 1976 m. rugsėjo 8 d. Vienos konvencijos dėl išrašų iš civilinės būklės aktų įrašų išdavimo įvairiomis kalbomis patvirtintą formą Bosnijoje ir Hercegovinoje, Juodkalnijoje, Serbijoje, Šiaurės Makedonijoje, Šveicarijoje, Turkijoje ar Žaliajame Kyšulyje;
* Europos Sąjungos valstybėje.

\*Lietuvos Respublikos pilietis laikomas pasinaudojusiu laisvo asmenų judėjimo teise, jeigu jis kurį laiką gyveno kitoje Europos Sąjungos valstybėje narėje po 2004 m. gegužės 1 d.